|  |  |
| --- | --- |
| JUHATUSE LIIGEKÄSKKIRI | |
|  | (digitaalallkirja kuupäev) nr 1-5/29 |



# 

# Uuetalu kinnistu koormamine isikliku kasutusõigusega

Riigimetsa Majandamise Keskusel (edaspidi *RMK, kasutaja*) on majandustegevuseks vajalik kasutada Tartu maakonnas Peipsiääre vallas Savka külas olevat Uuetalu kinnistu (kinnistu reg nr 2983104, katastritunnus 58701:001:0069). Isikliku kasutusõiguse eesmärgiks on eraomandis oleval kinnistul tee kasutamine, mis tagab juurdepääsu RMK valduses olevale kinnisasjale. Eeltoodust tulenevalt on põhjendatud kinnistu koormamine isikliku kasutusõigusega.

Tulenevalt eeltoodust ja lähtudes asjaõigusseaduse § 156, § 225, § 226, § 228, metsaseaduse § 63 lõike 2 punktist 3, § 64 lõike 2 punktist 10, riigivaraseaduse § 2 lõikest 4, ehitusseadustiku § 92 lõikest 1, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 15 lõike 2 punktist 10 otsustan

1. koormata *isikliku kasutusõigusega OÜ Voore Mets*(registrikood 103347885, edaspidi *omanik*) omandisse kuuluv *kinnistu* (kinnistusregistriosa number 2983104, katastritunnus 58701:001:0069, asukoht Tartu maakond, Peipsiääre vald, Savka küla, *Uuetalu*, sihtotstarve maatulundusmaa, pindala 8173 m², edaspidi *kinnistu/kinnisasi*) Eesti Vabariigi (*õigustatud isik*) kasuks. Riigivara valitseja on Kliimaministeerium ja volitatud asutus Riigimetsa Majandamise Keskus;
2. määrata isikliku kasutusõiguse seadmise tingimused alljärgnevalt:
   1. isikliku kasutusõiguse sisuks on *Uuetalu katastriüksusel* (katastritunnus 58701:001:0069) asuva eratee ning selle koosseisu kuuluval teemaal asuvate rajatiste rekonstrueerimine, kasutamine, ehitamine ja hooldamine;
   2. kasutusõiguse ala suurus on Uuetalu katastriüksusel ligikaudu 177 m², mille asukoht on näidatud piiratud asjaõiguste ruumiandmete infosüsteemis ruumiandmete tunnusega ID 773213 ja mille väljavõte on lisatud käesolevale käskkirjale;
   3. isiklik kasutusõigus seada õigustatud isiku kasuks tasuta ja tähtajatult;
   4. kasutajal on õigus:
      1. kasutada kasutusala ööpäevaringselt kõikide sõidukite ja tehnikaga, sealhulgas metsaveotraktorite ja metsaveokitega, välja arvatud mustkattega teeosal, mis on varustatud lintide või kettidega;
      2. kasutada kasutusõiguse ala sihipäraselt ning teostada oma vahenditega õigeaegselt kõiki töid, mis on vajalikud kasutusõiguse ala rekonstrueerimiseks, korrashoiuks, hooldamiseks ja kasutamiseks;
   5. kasutajal on kohustus:
      1. tagada kasutusõiguse ala hooldus ja korrashoid vastavalt õigusaktidega sätestatud teekorrashoiu nõuetele;
      2. tagada, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega kasutusõiguse alale ega omaniku kinnisasjale väljaspool kasutusõiguse ala;
      3. tasuda kasutaja tegevuse tulemusel halvenenud kasutusõiguse ala taastamise kulud juhul, kui kasutaja mõistliku aja jooksul kasutusõiguse ala taastanud ei ole ja omanik on teinud ise või tellitud kolmanda isiku poolt tehtud dokumentaalselt tõendavaid kulutusi kasutusõiguse ala taastamiseks. Kasutaja tasub taastamiskulud hiljemalt 30 päeva jooksul arvates arve saamise päevast;
      4. kooskõlastada omanikuga projekteerimisprotsessis kasutusõiguse alaga seonduvate tee-ehitus- ja maaparandustööde projektdokumentatsioon;
   6. omanikul on õigus teha kasutajale ettepanekuid vajalikel juhtudel kasutusõiguse ala ajutiseks piiramiseks või sulgemiseks, teatades sellisest vajadusest telefoni teel või e-postiga kasutajale ette 10 päeva;
   7. omanikul on kohustus:
      1. mitte teha takistusi kasutusõiguse ala haldamiseks ja kasutamiseks ja metsamaterjali ladustamiseks omanikuga eelnevalt kokkulepitud kohta;
      2. tagada kasutajale kasutusõiguse ala takistamatu kasutamine;
      3. kasutada kasutusõiguse ala heaperemehelikult ja tagada, et tema tegevusest ja/või tegevusetusest ei tekiks kasutusõiguse alale kahju ega kahjulikke mõjutusi keskkonnale;
      4. tasuda omaniku tegevuse tulemusel halvenenud kasutusõiguse ala taastamise kulud ja kinnistuga seotud kõik maksud (kaasa arvatud maamaks) ja/või muud kinnistuga seoses tasumisele kuuluvad võlaintressid, koormised ja muud kulutused;
   8. isiklik kasutusõigus on üleantav.
3. Isikliku kasutusõiguse seadmise lepingu sõlmimisega seotud kulud tasub kasutaja.
4. Kagu regiooni metsaülemal sõlmida isikliku kasutusõiguse seadmise ja asjaõigusleping käesolevas käskkirjas ja isikliku kasutusõiguse seadmise lepingus sätestatud tingimustel.
5. Kagu regiooni metsaülemal korraldada lepingu salvestamine DHS-i ja andmete lisamine „Teeosade rakendusse“ ning kinnisvaraosakonna maaõiguse spetsialistil sisestada andmed riigi kinnisvararegistrisse.

Käesoleva käskkirja peale on võimalik esitada vaie RMK-le haldusmenetluse seaduses sätestatud tähtajal, tingimustel ja korras või kaebus halduskohtule halduskohtumenetluse seadustikus sätestatud tähtajal, tingimustel ja korras.

(allkirjastatud digitaalselt)

Erko Soolmann

Juhatuse liige

Jaotuskava: Kagu regioon, Toomas Kivisto, OÜ Voore Mets